তিনি এক প্রেস বিফিংয়ে বলেছিলেন-“আমি যখন রাজনীতি করি তখন আ’লীগের কর্মী। আর যখন সংসদ সদস্য হিসাবে দায়িত্ব পালন করি তখন আমি রায়গঞ্জ, তাড়াশ ও সলঙ্গার সাড়ে ৫ লাখ মানুষের অভিভাবক ও সেবক। তিনি আরো বলেছিলেন-আওয়ামীলীগ সরকার ক্ষমতায় থাকলে ২০১৮ সালের মধ্যে তার নির্বাচনী এলাকার সকল পরিবার বিদ্যুৎ সুবিধা পাবে। আর ২০২১ সালের মধ্যে বাংলাদেশ মধ্যম আয়ের দেশ হিসাবে বিশ্বে মাথা উঁচু করে দাঁড়াবে।” তার রাজনৈতিক উত্তরসুরির বিষয়ে প্রশ্ন করলে- তিনি তার কনিষ্ঠপুত্র এ্যাড. ইমরুল হোসেন তালুকদার ইমনকে নিজের যোগ্য রাজনৈতিক উত্তরসুরি হিসাবে দেখে যেতে চান বলে জানিয়েছিলেন। তার এই স্বপ্ন সাধ তার রাজনৈতিক সহযোদ্ধাসহ কেন্দ্রীয় নেতৃবৃন্দের অনেকেই অবগত আছেন বলে তিনি দাবি করেছিলেন। গত ২০১৪ খ্রীষ্টাব্দের ৬ অক্টোবর তার অকাল মৃত্যুর কারণে তিনি এর বাস্তবায়ন দেখে যেতে পারেননি।